open-index/open-wikipedia-markdown huggingface dataset:
Էստոնական երգ

**«Էստոնական երգ»**, հայ բանաստեղծ Վահան Տերյանի բանաստեղծություններից։

## Պատմություն
«*Էստոնական երգ*» բանաստեղծությունը հեղինակը գրել է 1906 թվականին։ Առաջին անգամ տպագրվել է նույն թվականին  Թիֆլիսում լույս տեսնող «Մուրճ» ամսագրում (№ 9, էջ 120) «*Երգ*» (*էստոներենից*) վերնագրով։ «Մթնշաղի անուրջներ» ժողովածուի մաս է կազմում։

Տպագրվել է *Վահան Տ*․ գրական ստորագրությամբ։ Վերամշակումից հետո ներմուծվել է «Մթնշաղի անուրջներ» ժողովածու՝ առանց «*էստոներենից*» բառի, «*էստոնական երգ*» վերնագրով։

Տարտուի համալսարանի դասախոս Ս․ Իսակովը գրել է․ 
Դժբախտաբար ցայսօր պարզված չեն այս հիանալի երկի գրության ոչ աղբյուրը, ոչ էլ առիթը կամ պատճառները։Որոշակի փաստեր նշում են տերյանագետները․ Տերյանին մոտիկից ճանաչողներն (Ա․ Իսահակյան, Հ․ Կուսիկյան և այլք) ասել են, որ Մոսկվայի համալսարանի ուսանող Տերյանը մի էստոնացի աղջկա հետ է ծանոթ եղել՝ *Ալինա Մագուր* անունով։ Որոշ ժամանակ հետո Մագուրը հեռացել է Մոսկվայից՝ վշտի մեջ թողնելով Տերյանին։ Ժամանակին ուսանող Տերյանը հաճախ է հանդիպել նրան ու լսել օրիորդի «*էստոնական ծոր տղող երգերը*»։ Մագուրը և նրա երգերն էլ հենց այս բանաստեղծության համար դառնում են առիթ, աղբյուր և պատճառ։

## Տարբերություններ
#### Տերյանի կողմից «Մուրճում» կատարած մշակումներ․

#### «Մթնշաղի անուրջներում»․

## Արվեստում
«*Էստոնական երգ*» բանաստեղծությունը երգի է վերածել Վաչե Հովսեփյանը։

## Ծանոթագրություններ

## Արտաքին հղումներ
* «Էստոնական երգը» երգը Էմմա Պետրոսյանի կատարմամբ
* «Էստոնական երգը» բանաստեղծությունը․ ասմունքում է Սիլվա Յուզբաշյանը

Կատեգորիա:1906 գրականությունում
Կատեգորիա:Վահան Տերյանի բանաստեղծություններ
Սվետլանա Մորգունովա

**Սվետլանա Միխայլովնա Մորգունովա** (, ), խորհրդային և ռուսական ռադիո և հեռուստահաղորդավարուհի, ԽՍՀՄ կենտրոնական հեռուստատեսության հաղորդավարուհի (1961-1991), ՌԽՖՍՀ վաստակավոր արտիստուհի (1978), Ռուսաստանի Դաշնության ժողովրդական արտիստուհի (2000), «Բարեկամության» շքանաշանակիր (2011)։

## Կենսագրություն
Սվետլանա Մորգունովան ծնվել է 1940 թվականի մարտի 7-ին Մոսկվայում, հրեաների ընտանիքում։ Ապրել է Արբատ փողոցում գտնվող Ե․ Վախթանգովի անվան թատրոնի հարևանությամբ, պատանեկության տարիներին երազել է կինոյի և արվեստի աշխարհի մասին։ Սովորել է Մոսսովետի անվան թատրոնին կից թատերական ստուդիայում, ուսանողական տարիներին հանդես է եկել ներկայացումներում։

Որպես հաղորդավարուհի է 1961-1991 թվականներն աշխատել է ԽՍՀՄ կենտրոնական հեռուստատեսությունում, առաջնաելույթը տեղի ունեցել Յուրի Գագարինի առաջին տիեզերական թռիչքի օրը։ 

Հաղորդավար աշխատելու ընթացքում Սվետլանա Միխայլովնան ընդունվել է համալսարան բանասիրական ֆակուլտետ։ Հեռուստատեսությամբ նա առաջին անգամ վարել է «Ժամանակ» հաղորդումը։ 1962 թվականից վարել է «Երկնագույն օգոնյոկ» երաժշտական ծրագրի բազմաթիվ թողարկումներ, ինչպես նաև «Առավոտյան փոստարկղ» հաղորդման մի քանի թողարկումներ։

1967 թվականին ծնվել է նրա որդին՝ Մաքսիմը, որն ավարտել է Ռուսաստանի ժողովուրդների բարեկամության համալսարանը, աշխատել է հեռուստատեսությունում, մահացել է 2020 թվականին՝ կորոնավիրուսից։

Կենտրոնական հեռուստատեսության վերացումից հետո Սվետլանա Մորգունովան հեռարձակվել է «Օստանկինո» հեռուստաընկերությունում և հաճախ հայտնվել հեռուստատեսային շոուներում։

Սվետլանա Մորգունովան մահացել է Մոսկվայում, 2024 թվականի մարտի 10-ին, պոկված թրոմբի պատճառով, թաղվել է Տրոեկուրովյան գերեզմանատանը։

## Ծանոթագրություններ

## Արտաքին հղումներ
*Умерла диктор Центрального телевидения СССР Светлана Моргунова
*Тяжело переживала смерть сына и не появлялась на публике. Умерла диктор Центрального телевидения СССР Светлана Моргунова
*Близкая подруга Моргуновой назвала причину ее смерти

 

Կատեգորիա:Տրոեկուրովյան գերեզմանատանը թաղվածներ
Կատեգորիա:Ռուս հաղորդավարուհիներ
Դիանա Խուբեսերյան

**Դիանա Խուբեսերյան** (), հայ թեթևատլետ, կարճ տարածությունների վազքի մասնագետ, մարզական լրագրող։ 2010-ականներին հանդես է եկել Հայաստանի ատլետիկայի հավաքականի կազմում, եղել ազգային առաջնությունների հաղթող, մեդալակիր և ռեկորդակիր, մասնակցել է Ռիո դե Ժանեյրոյի ամառային օլիմպիական խաղերին։

## Կենսագրություն
Դիանա Խուբեսերյանը ծնվել է 1994 թվականի մայիսի 5-ին, Երևանում։ Մանուկ հասակում լրջորեն զբաղվել է լողով և 12 տարեկանում անցել է ատլետիկայի։ Մարզվել է մարզիչ Գեղամ Տեր-Գրիգորյանի ղեկավարությամբ։ Ավարտել է Ֆիզիկական կուլտուրայի հայկական պետական ինստիտուտի լրագրության բաժինը։

Միջազգային մակարդակով առաջին անգամ հանդես է եկել 2010 թվականի մրցաշրջանում, երբ Հայաստանի հավաքականի կազմում մասնակցել է Սինգապուրի պատանեկան օլիմպիական խաղերին՝ հանդես գալով 100 մետր մրցավազքում։

2011 թվականին նույն մրցատարածությունում հանդես է եկել Լիլում կայացած պատանեկան աշխարհի առաջնությունում։ 2013 թվականին հանդես է եկել Ռիետիում կայացած Եվրոպայի պատանեկան առաջնությունում՝ 100 մետր մրցավազքում։ 2014 թվականից սկսել է հանդես գալ մեծահասակների մրցապայքարում, մասնավորապես այդ մրցաշրջանում նա աչքի է ընկել Ցյուրիխում ընթացող մեծահասակների Եվրոպայի առաջնությունում 200 մետր մրցավազքում իր ելույթով։ 2015 թվականին մասնակցել է Տալլինում ընթացող Եվրոպայի երիտասարդական առաջնության 100 մետր մրցավազքին, բացի այդ, Կրասնոդարում կայացած մրցաշարում սահմանել է Հայաստանի ազգային ռեկորդ այդ մրցատարածությունում՝ 11,84: 2016 թվականի մայիսին Ալմա Աթայում կայացած մրցումների ժամանակ սահմանել է անձնական ռեկորդներ 100 և 200 մետր տարածություններում՝ համապատասխանաբար 11,59 և 23,18  և մասնակցել Ամստերդամի Եվրոպայի առաջնությանը։ Ապահովելով օլիմպիական որակավորման նորմատիվը՝ իրավունք է ստացել պաշտպանելու երկրի պատիվը Ռիո դե Ժանեյրոյում կայանալիք ամառային օլիմպիական խաղերում, բայց ի վերջո չի կարողացել հաղթահարել նախնական որակավորման փուլը 200 մետր մրցավազքում։

Մարզական կարիերան ավարտել է 2017 թվականի մրցաշրջանի ավարտին։

## Ծանոթագրություններ

 
Կատեգորիա:Հայ աթլետներ
Կատեգորիա:Օլիմպիական խաղերի մարզիկներ Հայաստանից
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Մնացք (թվերի տեսություն)

**Մնացք**, թվերի տեսության մեջ a թիվը կոչվում է b թվի մնացքը ըստ m մոդուլի, եթե (a-b)-ն բաժանվում է m-ի վրա։ Օրինակ՝ 17-ը 3-ի մնացքն է ըստ 7 մոդուլի՝ (17-3)-ը բաժանվում է 7-ի վրա։ 0, 1, 2, ..., m-1 թվերից մեկի (և միայն մեկի) մնացք հանդիսացող m թվերից կազմված յուրաքանչյուր համախմբությունը անվանում են ըստ m Մոդուլի մնացքների լրիվ համակարգ։ Օրինակ՝ 1, 6, 11, 16, 21, 26 թվերը ըստ 6 մոդուլի լրիվ համակարգ են կազմում։

Կատեգորիա:Բաժանում և մնացորդ
Կատեգորիա:Դիսկրետ մաթեմատիկա
Կատեգորիա:Թվերի տեսություն
Մնացք (այլ կիրառումներ)

**Մնացք**, կարող է վերաբերել՝
* Մնացք - անալիտիկ ֆունկցիաների տեսության մեջ, մեկ փոփոխականի միարժեք f(z) անալիտիկ ֆունկցիայի մնացք այդ ֆունկցիայի առանձնացված և վերջավոր a եզակի կետում անվանում են f(z)-ի Լորանի շարքի (z-a)^{-1} անդամի c_1 գործակիցը։
* Մնացք - թվերի տեսության մեջ a թիվը կոչվում է b թվի մնացքը ըստ m մոդուլի, եթե (a-b)-ն բաժանվում է m-ի վրա։
Ավետիս (Նար-Դոս)

**«Ավետիս»,** Նար-Դոսի պատմվածքներից, որտեղ նկարագրվում է ծերունի ժամկոչի ու նրա թոռանը ցույց տված ընդունելությունը՝ հավատացյալներին Քրիստոսի ծնունդը ավետելու համար։ Այն գրել է 1894 թվականին։

## Սյուժե
Մի ծերունի է լինում, ով երեսուն տարի ծառայում էր սուրբ Հովհաննես եկեղեցուն։ Ծերունի ժամկոչը նաև տիրացություն էր անում եկեղեցում, բայց կար նաև մի շիլ տերտեր։ Ծերունին ապրում էր իր փոքրիկ թոռան հետ։ Ամեն գիշեր, երբ  դեռ դրսում սաստիկ մութ էր, ծերունին դուրս էր գալիս և եկեղեցու բակում գտնվող տնակից և երկու անգամ ծլնգացնում էր «հիվանդների զանգը»։ Երբ լույսը կամաց բացվում էր, դուրս էր գալիս և ծլնգացնում երրորդ անգամ։ Ծերունին և շիլ տերտերը օրը բացվելուն պես սկսում էին իրենց ժամասացությունը։ Եկեղեցի սովորաբար մարդ չէր մտնում։ Միայն մոտիկ ապրող մի որևէ պառավ կին։ Ծերունին ուրախ էր, որովհետև թոռան հետ «Ավետիս» պետք է ման գար։«Ավետիս»-ն ու տնօրհենքը եկամուտի ամենալավ աղբյուրներն էին նրանց համար։ Ծերունին թոռան հետ մտնում էր տնե-տուն և ավետում հավատացյալներին Քրիստոսի ծնունդը։ Եվ ամեն տնից էլ ստանում էին սև ու սպիտակ դրամներ։ Մի տան առջև կանգ առան, ներսից աղմուկ էր լսվում։ Երբ ներս մտան, տեսան, որ տան բոլոր անդամները հավաքվել են սեղանի շուրջ, որի վրա ՛արված էր ձկնեղեն, փլավ։ Նավակատիկ էր։ Ծերունին թոռան հետ սկսեց երգել։ Վերջացնելուն պես շնորհավորեցին միմյանց՝ տան նահապետի գլխավորությամբ։ Վերջինս կարգադրեց երիտասարդներին, որպեսզի ամեն մեկը մի աբասի տա ծերունուն։ Հրավիրեցին միասին ճաշի, ծերունին գինուց չէր հրաժարվում և խմում էր իրար ետևից, բայց հինգերորդից հրաժարվեց, քանի որ շատ տներ պիտի այցելեր։ Շրջագայած տների մեջ ամենից հարգանքովն էին և հյուրասերը։ Նախորդ տան դուռը բացվելուն պես սկսել էին հայհոյել ծորունուն։ Պապ ու թոռ հասան մի երկհարկանի դռան դիմաց։ Երկար մտածելուց հետո վճռեցին մտնել։ Երբ բարձրացան, դռան մոտ մի կին մոտեցավ, բայց այնպես վախեցած տուն մտավ, կարծես ուրվական էր տեսել։ Հետո դուրս եկավ մի պարոն և, կարծելով, թե նրանք տունն են ուզում թալանել, բղավելով կանչեց  դռնապանին՝ Սիմոնին։ Հրամայեց, որ նրանց հանձնի գարադավոյի ձեռքը, բայց վերջինս այնքան բարի էր, որ ճանապարհից բաց թողեց։ Խորհուրդ տվեց այլևս «Ավետիս» ման չգան և անգամ գումար վերցրեց ծերունու վաստակից։

## Կերպարներ
* Ծերունի ժամկոչ
* Ծերունու թոռը
* Տերտեր
* Տան տիկինը
* Տան պարոնը
* Դռնապան՝ Սիմոն
* Գարադավո

## Տողատակեր
* Հայկական եկեղեցու մեջ մի հնավանդ սովորություն կար, որի համաձայն կեսգիշերին երկու անգամ զանգահարում էին, որպեսզի ծանր հիվանդներն ուրախանան, կարծելով թե լուսադեմը մոտ է։ Այդ զանգահարումը կոչվում է «հիվանդների զանգ»։

## Ծանոթագրություններ

Կատեգորիա:1894 ստեղծագործություններ
Կատեգորիա:Նար-Դոսի ստեղծագործություններ
Քրիստինա Սոլովեյ

**Խրիստինա Իվանիվնա Սոլովիյ** (ուկր.՝ Христина Іванівна Соловій}}, ), ծագումով լեմկո ուկրաինացի երգչուհի, The Voice- ի ուկրաինական մրցույթի կիսաեզրափակիչի մասնակից։

## Կենսագրություն
Քրիստինան ծնվել է 1993 թվականի հունվարի 17-ին Ուկրաինայի Դրոհոբիչ քաղաքում,  երչախմբային դիրիժորների ընտանիքում։ Մայրը խմբերգային երաժշտություն է դասավանդում Դրոհոբիչի երաժշտական դպրոցի ավագ դասարաններում։ 11 տարեկանում Քրիստինան իմացել է, որ ունի լեմկոյի արմատներ, որոնք, ինչպես ինքն է պնդում, ձևավորել են իր հետաքրքրությունները և երաժշտական ճաշակը։ Ավարտել է երաժշտական դպրոցի դաշնամուրի դասարանը։ Հետագայում ընտանիքով տեղափոխվել են Լվով, որտեղ Քրիստինան երեք տարի երգել է «Łemkowyna» երգչախմբում։ Ընդ որում՝ իր իսկ խոստովանությամբ՝ անտարբեր է եղել այն փաստի նկատմամբ, որ երգչախմբերի մյուս անդամները 50-80 տարեկան էին, իսկ ինքը՝ 17: Երիտասարդ երգչուհին հայտարարում է, որ «Łemkowyna» երգչախմբին իր մասնակցությունը մեծ ազդեցություն է ունեցել իր անհատականության զարգացման վրա։

Քրիստինա Սոլովեյն ավարտել է Լվովի Իվան Ֆրանկոյի անվան համալսարանի բանասիրական ֆակուլտետը։  .

### Հեռուստատեսային և երաժշտական կարիերայի սկիզբը
« Holos krajiny » ( *Երկրի ձայնը* ) հեռուստատեսային երգի մրցույթում Սոլովեյին հաջողվեց դուրս գալ կիսաեզրափակիչ։ Ծրագրում հայտնվելը նշանավորեց երգչուհու համագործակցության սկիզբը պրոդյուսեր Սվյատոսլավ Վակարչուկի հետ։ 2015 թվականի սեպտեմբերի 22-ին GogolFest փառատոնում տեղի ունեցավ Քրիստինայի դեբյուտային «Żywa Woda» ալբոմի պրեմիերան։ Ալբոմում ընդգրկված են ժողովրդական տասը երգի և երգչուհու երկու ստեղծագործությունների ձայնագրություններ։ Ընդսմին՝ ժողովրդական տասը երգերից  ինը լեմկո ժողովրդի  և մեկը՝ ուկրաինական ժողովրդական երգ է՝ մշակված Սվյատոսլավ Վակարչուկի կողմից։

## Սկավառակագրություն
250px|մինի
### Ստուդիական ալբոմներ
* 2015 - Կենդանի ջուր ( ukr. Жива вода )
* 2018 - Սիրելի ընկեր ( ukr. Любий друг )
* 2021 – Rosa Ventorum I
* 2021&nbsp;– Rosa Ventorum II

### Սինգլներ
* 2016 – Хто, як не ти? / Ո՞վ, եթե ոչ դու
* 2017 - Фортеп'яно
* 2018 - Шкідлива звичка / Վատ սովորություն
* 2019 -  Холодно

## Տեսահոլովակներ

## Ծանոթագրություններ

Կատեգորիա:1993 ծնունդներ
Կատեգորիա:«The Voice» հեռուստաշոուի մասնակիցներ
Կատեգորիա:Ուկրաինացի երգիչներ
Կատեգորիա:Ուկրաինացի երգչուհիներ
Կրեմլ (գործողություն)

**«Կրեմլ» գործողություն**, 1942 թվականի ամռանը գերմանական զորքերի գլխավոր հարվածի վայրի և ժամանակի մասին խորհրդային բարձրագույն ղեկավարությանը ապատեղեկատվություն նետելու գերմանական հրամանատարության ծրագրի ծածկագրի անվանումը։ Գործողության պլանը մշակվել է 1942 թվականի մայիսին բանակի «Կենտրոն» խմբի շտաբի կողմից ՝ ցամաքային զորքերի գլխավոր շտաբի ցուցումով։ Գործողության հիմնական խնդիրը դրված էր որպես Վերմախտի պլանավորված գլխավոր հարվածի գաղտնի պահպանում սովետա-գերմանական ճակատի հարավային թևի վրա (պլան «Բլաու») և Սովետական հրամանատարությունում կեղծ տպավորություն ստեղծելով Մոսկվան գրավելու նպատակով գերմանական զորքերի նախապատրաստվող հարձակման մասին 1942 թվականի հունիսի վերջին։

## Օպերատիվ միջոցառումներ
"Կրեմլ" գործողությունը պետք է գաղտնի մնար նույնիսկ գերմանական գեներալիտետի շատ ներկայացուցիչների համար։ Այն նախատեսում էր խորհրդային հետախուզական ծառայությունների ապատեղեկատվության համալիր գործունեության ծավալում և նրանց մոտ տպավորություն ստեղծում Մոսկվայի շրջանում գերմանական զորքերի կողմից հարձակողական գործողությունների նախապատրաստման մասին։ Դրա համար անցկացվել են՝

* նախապատրաստվել է բանակի «Կենտրոն» խմբի հրամանատարի հրամանը Մոսկվայի վրա հարձակման վերաբերյալ, որն ուղարկվել է զորքեր անսովոր մեծ քանակությամբ,
* ռադիո-տեղեկատվական Խաղեր,
* Մոսկվայի պաշտպանական սահմանների օդային լուսանկարչություն,
* գործակալական հետախուզության ակտիվացում,
* Մոսկվայի և շրջակա քաղաքների պլանների տարածումը զորքերում մինչև գնդերի շտաբներ (1942 թվականի հունիսի 10-ից),
* հարձակողական զորամիավորումների համար ճանապարհային նոր ցուցանակների պատրաստում,
* շտաբների և հրամանատարական կետերի վերատեղակայումներ,
* վերադասավորում և ուժերի կեղծ տեղափոխում,
* ինժեներական և փոխադրման միջոցները ջրի խոչընդոտներին քաշելը,
* և այլն։

## Արդյունք
Նույնիսկ «Կրեմլ» գործողության մեկնարկից առաջ գերագույն գլխավոր հրամանատարության շտաբում գերակշռում էր այն կարծիքը, որ թշնամու հարձակումը հարավային ուղղությամբ հնարավոր է, բայց ամենահավանական հարվածը կլինի ոչ թե Ստալինգրադի և Կովկասի ուղղությամբ, այլ Կարմիր բանակի ուժերի կենտրոնական խմբավորման եզրին ՝ Կենտրոնական արդյունաբերական շրջանը և Մոսկվան գրավելու համար։ «Կրեմլ» գործողությունը նպաստեց նրան, որ խորհրդային ղեկավարությունը հավատարիմ մնաց այս գնահատականին մինչև Ստալինգրադի մերձակայքում գերմանացիների հարձակողական գործողությունների տեղակայումը։ Այնուամենայնիվ, ենթադրվում է, որ պլանավորելով «Կրեմլ» գործողության ռազմավարական պլանը, գերմանական հրամանատարությունը թերագնահատել է Մոսկվայի ուղղությամբ սովետական զորքերի հարձակողական գործողությունների ունակությունը, ինչը կարող էր կանխել բանակի «Կենտրոն» խմբի գերմանական ստորաբաժանումների տեղափոխումը Կովկաս և Ստալինգրադ։

## Ծանոթագրություններ

## Արտաքին հղումներ
* 
* 
* 

Կատեգորիա:1942
Կատեգորիա:Երկրորդ համաշխարհային պատերազմ
Կատեգորիա:Երկրորդ համաշխարհային պատերազմի արևելյան ռազմաճակատի ճակատամարտեր և ռազմագործողություններ
Կատեգորիա:Երկրորդ համաշխարհային պատերազմի ռազմական գործողություններ
Կատեգորիա:ԽՍՀՄ-ը Երկրորդ համաշխարհային պատերազմի ժամանակ
Կատեգորիա:Հայրենական մեծ պատերազմի ռազմական գործողություններ
Կատեգորիա:Մոսկվայի պատմություն
Կատեգորիա:Տեղեկատվական պատերազմ
NIN մրցանակ

**NIN մրցանակ** ( սերբական կիրիլիցա  ; լատինատառ սերբերեն ), ներկայումս՝ Սերբիայի  ( նախկինում՝ Հարավսլավիայի) ամենահեղինակավոր գրական մրցանակը, որը հիմնվել է 1954 թվականին *NIN* (*Недељне информативне новине*) ամսագրի կողմից։

NIN մրցանակը ամեն տարի հունվարին շնորհվում է նախորդ տարում հրատարակված սերբական լավագույն վեպի հեղինակին։ Հաղթողը որոշվում է գրողներից կազմված ժյուրիի անդամների ձայների պարզ մեծամասնությամբ:։ Ալեն Կապոնի կարծիքով՝  **NIN-ը** կարելի է համարել « Ֆրանսիայում Գոնկուրյան մրցանակին համարժեք»։

## NIN մրցանակի դափնեկիրներ
[աջից|մինի| Էջ Օսկար Դավիչոյի ''Beton i svici'' վեպի ձեռագրից՝ հեղինակի նշումներով: Պահվում է [Musée de la littérature serbe|Սերբական գրականության թանգարանում, որը կառավարվում է Ադլիգաթ ընկերության կողմից։]]
[աջից|մինի| Միլորադ Պավիչի ընծայագիրը Միոդրագ Պավլովիչին ''Խազարի բառարանի'' առաջին հրատարակության տիտղոսաթերթին, [Adligat|Ադլիգաթ ընկերություն:]]

## Ծանոթագրություններ և հղումներ
### Ծանոթագրություններ


### Հղումներ


## Հավելվածներ
### Առնչվող հոդվածներ

* Սերբական գրականություն
* NIN ամսագրի կայքը

Կատեգորիա:1954 հիմնադրումներ
Կատեգորիա:Գրական մրցանակներ
Վլադիսլավ Բուխով

**Վլադիսլավ Սերգեևիչ Բուխով** ( . ) - ուկրաինացի լողորդ, ազատ ոճով լողի աշխարհի չեմպիոն 50 մետր մրցատարածությունում, Ուկրաինայի ռեկորդակիր, Տոկիոյի օլիմպիական խաղերի մասնակից, աշխարհի պատանեկան առաջնության չեմպիոն և Եվրոպայի պատանեկան առաջնությունների կրկնակի բրոնզե մեդալակիր։

## Կարիերա
2020 թվականի հունվարին Լյուքսեմբուրգում կայացած մրցումներում Վլադիսլավը սահմանեց աշխարհի և Եվրոպայի պատանեկան նոր ռեկորդներ բատերֆլայ ոճով  50 մետր մրցատարածությունում և նվաճեց արծաթե մեդալ, բացի այդ, ազատ ոճով 50 մետր մրցատարածությունում  նվաճեց բրոնզե պարգև և իրավունք ստացավ մասնակցելու. 2020 թվականի ամառային օլիմպիական խաղերին։

2024 թվականի փետրվարի 17-ին Դոհայում կայացած ջրային մարզաձևերի աշխարհի առաջնությունում Վլադիսլավ Բուխովը ոսկե մեդալ նվաճեց ազատ ոճով 50 մետր մրցատարածությունում։

## Մասնակցությունը միջազգային մրցումներին

## Ծանոթագրություններ

## Արտաքին հղումներ
* Պրոֆիլը the-sports.org-ում 
* 
* 

Կատեգորիա:2002 ծնունդներ
Կատեգորիա:Անձինք այբբենական կարգով
Կատեգորիա:Աշխարհի չեմպիոններ
Կատեգորիա:Ապրող անձինք
Կատեգորիա:Դոնեցկ քաղաքում ծնվածներ
Կատեգորիա:Հուլիսի 5 ծնունդներ
Կատեգորիա:Մարզիկներ այբբենական կարգով
Կատեգորիա:Ուկրաինացի լողորդներ
Ձողացատկի աստղեր

**Ձողացատկի աստղեր**-ը՝ **Pole Vault Stars**-ը ձողացատկի ամենամյա մրցություն էր, որը սովորաբար անց էր կացվում փետրվարին Ուկրաինայի Դոնեցկ քաղաքի Դրուժբա մարզապալատում։ Մարզական այդ միջոցառումը հիմնադրվել է 1990 թվականին, Դոնեցկ քաղաքում մեծացած նշանավոր թեթևաթլետ, ձողացատկի համաշխարհային բազմաթիվ ռեկորդների հեղինակ Սերգեյ Բուբկայի կողմից։ Բուբկան իր երևելի մարզական կարիերան ավարտեց 2001 թվականին անցկացված **Pole Vault Stars** մրցման շրջանակում կազմակերպված հանդիսավոր արարողությամբ։

## Պատմություն
Միջոցառման պատմությունը սկսվում է 1990 թվականից, երբ Բուբկան ձողացատկի մարզադահլիճային մրցումների համաշխարհային ռեկորդ սահմանեց՝ 6,05:&nbsp;մ. Նա հետագայում սահմանեց ևս երկու մարզադահլիճային համաշխարհային ռեկորդ. նախ՝ 611&nbsp;մետր՝ 1991 թվականին և այնուհետև 6,15 մետր՝ 1993 թվականին։ Ընդ որում՝ նրա այդ վերջին ռեկորդը պահպանվեց  21 տարի և միայն 2014 թվականին Ռենո Լավիլենիին հաջողվեց 1 սանտիմետրով գերազանցել-բարելավել այն։ Ռուս մարզուհի Ելենա Իսինբաևան շարունակեց մարզական այս միջոցառման ռեկորդային ավանդույթները՝ սահմանելով երկու համաշխարհային ռեկորդ՝ դոնեցկյան մրցասպարեզում 2004 թվականին տեղի ունեցած իր առաջին մրցելույթներով։ Եվ հետագայում՝ 2004-ից 2009 թվականներին  Pole Vault Stars-ի  մրցումներում նա ամեն տարի նոր համաշխարհային ռեկորդ է սահմանել։ Ընդ որում՝ 2009 թվականի  մրցումներում երկու անգամ է գերազանցել կանանց համաշխարհային ռեկորդը։

Միջոցառման երկարամյա տիտղոսային հովանավորն էր Zepter International-ը։ Մրցումների ներկայիս կոմերցիոն գործընկերը՝ Samsung-ը, տիտղոսային հովանավորն է 2011 թվականից։

2014 թվականի մրցումներից օրեր անց, որտեղ Լավիլենին սահմանեց նոր համաշխարհային ռեկորդ, Դոնեցկ քաղաքը դարձավ Դոնբասում ծայր առած պատերազմի էպիկենտրոնը։ Շարունակվող պատերազմական իրադրության պատճառով Pole Vault Stars-ի  հետագա մրցումները չեղարկվեցին։ 2015 թվականին Դոնեցկից Կիև տեղափոխված  միջոցառումը ևս վերջին պահին չեղարկվեց։ Դրանից հետո՝ 2016 թվականին Լավիլենին համագործակցեց Բուբկայի հետ՝ մեկնարկելու Pole Vault Stars-ի իրավահաջորդ նոր մրցաշարը, որը կոչվում է All Star Perche և անց է կացվում Ֆրանսիայում։

## Հաղթողներ
մինի|Մրցումների հիմնադիր Սերգեյ Բուբկայի արձանը, որը կանգնած է հյուրընկալող քաղաքում՝ Դոնեցկում։
**Բանալի:**

## Ծանոթագրություններ

## Արտաքին հղումներ
* Սերգեյ Բուբկայի պաշտոնական կայք  2017-08-10  
* Պրոֆիլը  European Athletic s- ից

Կատեգորիա:1990 հիմնադրումներ Ուկրաինայում
Կատեգորիա:Articles with permanently dead external links
Սանյա Դոլեժալ

**Սանյա Դոլեժալ** (, ), խորվաթ երգչուհի և հեռուստահաղորդավարուհի։ Առավել հայտնի է որպես «*[[Novi fosili]]*» փոփ խմբի անդամ 1984 թվականից մինչև 1990-ականների սկիզբը՝ խմբի ժողովրդականության գագաթնակետին։

Երգչական կարիերան ավարտելուց հետո Դոլեժալը մասնակցել է մի քանի հեռուստատեսային շոուների, 2004 թվականին դարձել է *RTL Televizija* մասնավոր հեռուստաալիքի սեփական ամենօրյա թոք-շոուի հաղորդավարը, որը կոչվում էր *Sanja*: Վարել է հեռուստաշոուն 2004 թվականի մայիսից մինչև 2006 թվականի ամառը, երբ այն հանվել է եթերից։ Հեռուստահաղորդման ընթացքում քննարկել են առօրյա կյանքի տարբեր հարցեր, հյուրերի թվում եղել են ինչպես հայտնի, այնպես էլ սովորական մարդիկ։

2010 թվականի վերջին Դոլեժալը հայտնվել է «*Ples sa zvijezdama*» շոուում՝ HRT 1 ալիքով հեռարձակվող «Պարեր աստղերի հետ» խորվաթական տարբերակում։

## Կենսագրություն
Ծնվել է 1963 թվականի մայիսի 9-ին Զագրեբում՝ երաժշտի ընտանիքում։ Մանուկ հասակում նա նկարահանվել է խորվաթական Podravra ընկերության մանկական սննդի *Medolino* և *Frutolin*o ապրանքանիշերի գովազդներում։ Սովորել է Զագրեբի համալսարանի հումանիտար և սոցիալական գիտությունների ֆակուլտետում։

1981 թվականին դարձել է Զագրեբյան «*Prva ljubav*» փոփ-ռոք խմբի անդամ՝ նախկին Հարավսլավիայի առաջին պատանիների խմբում։ Այդ խմբի հետ ձայնագրել է *Privatno* (1981) և *Kad ostanemo sami* (1982) ալբոմները։

1984 թվականին միացել է *Novi fosili* փոփ խմբին՝ փոխարինելու նրանց առաջին վոկալիստ Ջյուրջիցա Բարլովիչին։ Դոլեժալը խմբում երգել է մինչև 1991 թվականը և կարճ ժամանակ անց վերադարձել այդտեղ  2005 թվականին։ Դոլեժալի հետ խումբը թողարկել է յոթ ալբոմ և դարձել Հարավսլավիայի ամենահայտնի փոփ երգչախմբերից մեկը՝ վաճառելով հարյուր հազարավոր ձայնասկավառակներ և պարբերաբար ելույթներ ունենալով բոլոր տոմսերը վաճառված լինելու պայմաններում։ Իր ծաղկման տարիներին խումբը ներկայացրել է Հարավսլավիան 1987 թվականի Եվրատեսիլ երգի մրցույթում *Ja sam za ples* (Ես ուզում եմ պարել) երգով և 92 միավորով զբաղեցրել չորրորդ տեղը։

1991 թվականին խմբից հեռանալուց հետո Դոլեժալը ձայնագրել է երեք սոլո ալբոմ, որոնք համեմատաբար ավելի քիչ հաջողություն են ունեցել։ 2000-ականների սկզբին նա ավարտել է իր երգարվեստի կարիերան։ Այնուհետև խաղացել է հայտնի լրագրողի դեր HRT-ի *Jel' me netko tražio* երաժշտական ​​և կատակերգական շոուում, 2004-2006 թվականներին վարել է իր սեփական «Sanja» թոք-շոուն RTL-ով։ Խորվաթիայի ռադիո-հեռուստատեսության առավոտյան *Dobro jutro, Hrvatska* (Բարի լույս, Խորվաթիա) ծրագրի հաղորդավարներից է։

## Անձնական կյանք
Դոլեժալն ամուսնացել է *Novi fosili*-ի նախկին թմբկահար Նենադ Սարիչի հետ, ով մահացել է 2012 թվականին։ Նրանք ունեն երկու երեխա  որդին՝ Լյուկը և դուստրը Լիան։

## Սկավառակագրություն
### Ալբոմներ
* *Non stop ples* (1993)
* *Kao u snu* (1994)
* *Plavuša* (2000)

### Guest singles
*"Obećaj mi" – Ալեն Իսլամովիչի հետ (2011)
*"Carpe Diem" – Հլադնո Պիվոյի հետ (2021)

## Ֆիլմագրություն

## Ծանոթագրություններ

Կատեգորիա:Եվրատեսիլ երգի մրցույթի մասնակիցներ
Կատեգորիա:Խորվաթ երգչուհիներ
Կատեգորիա:Խորվաթ կանայք
2024 թվականը Տրինիդադ և Տոբագոյում

Ստորև ներկայացված է **[[2024]] թվականին [[Տրինիդադ և Տոբագո]]յում** տեղի ունեցած իրադարձությունները։

## Գործող պաշտոնյաներ

## Իրադարձություններ
### Հունվար
* Հունվարի 17 - Մորվանտում մի խումբ տղամարդկանց զանգվածային հրաձգության ժամանակ երեք մարդ է զոհվում, հինգը վիրավորվում են։

### Փետրվար
* Փետրվարի 7 - «MV Gulfstream» անունով հայտնի նավը շրջվում է Տոբագոյի ափերի մոտ՝ առաջացնելով նավթի արտահոսք, որն ազդում է կղզու ափամերձ գծի 15 կիլոմետրի վրա և դրդում է հայտարարել ազգային արտակարգ դրություն։
* Փետրվարի 27 - Նավթը սկսում է ափ դուրս գալ Լիվարդ Անտիլյան կղզիների Բոնեյրե կղզում, որը ենթադրաբար, գալիս է մոտ 35,000 բարել նավթ տեղափոխող «MV Gulfstream» նավից, որը շրջվել էր Տոբագոյի մոտ փետրվարի սկզբին։

## Տոներ

.

* Հունվարի 1 - Նոր տարվա օր
* Փետրվարի 12-13 - Կառնավալ
* Մարտի 29 - Ավագ ուրբաթ
* Մարտի 30 - Հոգևոր բապտիստների ազատագրման օր
* Ապրիլի 1 - Զատկի երկուշաբթի
* Ապրիլի 10 - Էիդ ալ-Ֆիտր
* Մայիսի 30 - Քրիստոսի մարմնի տոն
* Մայիսի 30 - Հնդկացիական ժամանման օր
* Հունիսի 19 - Աշխատանքի օր
* Օգոստոսի 1 - Էմանսիպացիայի օր
* Օգոստոսի 31 - Անկախության օր
* Սեպտեմբերի 24 - Հանրապետության օր
* Նոյեմբերի 1 - Դիվալի
* Դեկտեմբերի 25 - Սուրբ ծնունդ
* Դեկտեմբերի 26 - Նվերների օր

## Մահեր
* Հունվարի 1 - Բասդեո Պանդայ (90), քաղաքական գործիչ, վարչապետ (1995-2001)։

## Տես նաև
* 2023 թվականը Տրինիդադ և Տոբագոյում
* 2025 թվականը Տրինիդադ և Տոբագոյում

## Ծանոթագրություններ

## Արտաքին հղումներ
* Calendar for Year 2024 (Trinidad and Tobago)

Կատեգորիա:2020-ականներ Տրինիդադ և Տոբագոյում
Կատեգորիա:2024 Կարիբյան ավազանում
Կատեգորիա:2024 Հյուսիսային Ամերիկայում
Կատեգորիա:2024 Տրինիդադ և Տոբագոյում
Կատեգորիա:21-րդ դարի տարեթվեր Տրինիդադ և Տոբագոյում
Միանե (Իրանական Ադրբեջան)

**Միանե** (), քաղաք Իրանում, Արևելյան Ադրբեջան օսթանում, Միանե շահրեստանի կենտրոնը։ Բնակչությունը վերջին մարդահամարի տվյալներով կազմել է ։

Գտնվում է Արևելյան Ադրբեջան օսթանի հարավարևելյան մասում` Թավրիզից 133 կմ հարավ-արևելք։

## Բնակչություն
Բնակչությունը 2016 թվականի մարդահամարի տվյալներով կազմում էր 98 973 մարդ, որոնք կազմում էին 30 504 տնտեսություն։ Միանեն Արևելյան Ադրբեջանի բնակչությամբ հինգերորդ ամենախոշոր քաղաքն է օսթանի վարչական կենտրոն Թավրիզից, Մարաղայից, Մարանդից և Ահարից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Միանեն հիմնականում բնակեցված է իրանական ադրբեջանցիներով, ովքեր խոսում են ադրբեջաներեն։

## Ծանոթագրություններ

Կատեգորիա:Արևելյան Ադրբեջան նահանգի քաղաքներ
Փիրանշահր

**Փիրանշահր** (), քաղաք Իրանի հյուսիս-արևմուտքում` Արևմտյան Ադրբեջան օսթանում, Փիրանշահր շահրեստանի կենտրոնը։ Բնակչությունը վերջին մարդահամարի տվյալներով կազմել է ։

Գտնվում է Արևմտյան Ադրբեջան օսթանի հարավարևմտյան մասում` օսթանի վարչական կենտրոն Ուրմիա քաղաքից մոտ 90 կմ հարավ, Իրաքի հետ սահմանից ընդամենը 5 կմ հեռավորության վրա։

## Բնակչություն
Բնակչությունը 2016 թվականի մարդահամարի տվյալներով կազմում էր 91 515 մարդ, որոնք կազմում էին 23 468 տնտեսություն։ Փիրանշահրը Արևմտյան Ադրբեջանի բնակչությամբ յոթերորդ ամենախոշոր քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Հիմնականում բնակեցված է քրդերով և իրանական ադրբեջանցիներով։

## Ծանոթագրություններ

Կատեգորիա:Իրանի քաղաքներ
Աննամարի Դանչա

**Աննամարի Միխայիլի Դանչա** ( , ծնված *Չունդակ*. ), ուկրաինացի սնոուբորդիստուհի, աշխարհի փոխչեմպիոնուհի, պատանիների աշխարհի չեմպիոնուհի։ Ուկրաինայի հավաքականի կազմում մասնակցել է 2010, 2014, 2018 թթ. ձմեռային օլիմպիական խաղերին։ Մասնագիտացած է զուգահեռ ոլորավայրէջքում և զուգահեռ հսկա ոլորավայրէջքում։ Միջազգային կարգի սպորտի վարպետ է։ Ներկայացնում է Ուկրաինայի զինված ուժերի մարզական ակումբը։

## Արդյունքներ
### Օլիմպիական խաղեր

### Աշխարհի առաջնություններ

### Պատանիների աշխարհի առաջնություններ

### Ունիվերսիադաներ (համալսարանական խաղեր)

### Եվրոպայի պատանեկան օլիմպիական փառատոն

## Ծանոթագրություններ

## Արտաքին հղումներ
* Պրոֆիլը FIS կայքում 
*  

Կատեգորիա:1990 ծնունդներ
Կատեգորիա:Բնօրինակում անաղբյուր հոդվածներ
Կատեգորիա:Ուկրաինացի սնոուբորդիստուհիներ
Անժելիկա Տերլիուգա

250px|մինի|Անժելիկան 2020 թվականի Տոկիոյի օլիմպիական խաղերում մենամարտում է ճապոնուհի Միհո Միյահարայի դեմ
**Անժելիկա Տերլիուգա** ( . ), ուկրաինացի կարատեիստուհի։ Հանդես է գալիս կումիտե -55-կգ դիվիզիոնում։

## Կարիերա
Անժելիկան Ճապոնիայի մայրաքաղաք Տոկիոյում անցկացված 2020 թվականի ամառային օլիմպիական խաղերում 55 կգ քաշայինների մրցապայքարում հռչակվել է փոխչեմպիոնուհի։ 2022 թվականին ԱՄՆ-ի Բիրմինգհեմ քաղաքում կայացած Համաշխարհային խաղերում այդ նույն քաշային կարգում նվաճել է ոսկե մեդալ։ Նա նաև Եվրոպայի բազմակի չեմպիոն ու մեդալակիր է, 2017 թվականի կանանց կումիտեի Կարատե 1 Պրեմիեր լիգայի մեծ հաղթող՝ Grand winner (-55&nbsp;կգ քաշային կարգում)::

2021 թվականի նոյեմբերին Անժելիկան հանդես եկավ Արաբական Միացյալ Էմիրությունների Դուբայ քաղաքում կայացած կարատեի աշխարհի առաջնությունում։ Այս անգամ նրան չհաջողվեց մեդալ նվաճել։ Երկու տարի անց Լեհաստանում անցկացված 2023 թվականի Եվրոպական խաղերում արժանացավ ոսկե մեդալի։  Հունգարիայի մայրաքաղաք Բուդապեշտում անցկացված կարատեի աշխարհի 2023 թվականի առաջնությունում մինչև 55 կգ քաշային կանանց մրցապայքարում նրան բաժին հասավ երկու բրոնզե մեդալներից մեկը։ Ընդ որում՝ կիսաեզրափակիչ մենամարտում նա սկզբում 14-11 հաշվով հաղթեց բուլղարուհի Իվետ Գորանովային, սակայն Բուլղարիայի պատվիրակությունը բողոքարկեց, այդ բողոքը ճանաչվեց հիմնավոր, և երկու կարատեիստուհիները ստիպված եղան վերադառնալ ու վերսկսել մենամարտը, որն ավարտվեց Գորանովայի ոչ մեծ առավելությամբ։

## Կառավարական պարգևներ
* Ուկրաինայի «Վաստակի համար» III աստիճանի շքանշան
* Իշխանուհի Օլգայի I աստիճանի շքանշան
* Իշխանուհի Օլգայի II աստիճանի շքանշան
* Իշխանուհի Օլգայի III աստիճանի շքանշան

## Ծանոթագրություններ

## Արտաքին հղումներ
* Անժելիկա Տերլիուգան World Karate Federation կայքում.
* Анжеліка ТЕРЛЮГА: «Карате — це моє життя, це моя любов»
* Анжеліка ТЕРЛЮГА: «Карате — це моє життя, це моя любов». Частина друга
* Каратистка Анжеліка Терлюга — найкраща спортсменка травня в Україні

Կատեգորիա:1992 ծնունդներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Ապրող անձինք
Կատեգորիա:Կարատեիստներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Ուկրաինացի մարզիկներ
Ֆրանյո Կրեժմա

**Ֆրանյո Կրեժմա** (, , գերմանալեզու երկրներում հայտնի է նաև որպես **Ֆրանց Կրեզմա**, ), խորվաթ ջութակահար և կոմպոզիտոր։

## Կենսագրություն
Ծնվել է Օսյեկում, Ավստրիական կայսրություն։ Երաժշտության նկատմամբ հետաքրքրություն է ցուցաբերել վաղ մանկության տարիներին, ջութակ նվագելու ակնհայտ տաղանդ է ունեցել և ստացել է ջութակի վիրտուոզի համբավ։ 1866 թվականից ընտանիքի հետ ապրել է Զագրեբում, որտեղ նրան դասավանդել է ջութակահար, կոմպոզիտոր և դիրիժոր Ջուրո Այզենհուտը։ Իր առաջին հրապարակային համերգը կատարել է 1870 թվականի օգոստոսի 10-ին, Սիսակում՝ 8 տարեկանում ջութակ նվագելով իրենից երեք տարով մեծ քրոջ՝ Անկայի (հետագայում՝ Կրեժմա-Բարբոտի) հետ՝ դաշնամուրի նվագակցությամբ։ Ֆրանյոյին նկատել է Զագրեբում ծնված կոմպոզիտոր Լեոպոլդ Ալեքսանդր Զելները, որի խորհրդով Ֆրանյոն 9 տարեկանում ընդունվել է Վիեննայի կոնսերվատորիա, Ավստրո-Հունգարիա, որպես երբևէ ամենաերիտասարդ ուսանողը, այնուհետև սկսել է ստեղծագործել և ավարտել է ուսումը մինչև 13 տարեկանը՝ 1875 թվականի ամռանը։

## Կարիերա
Ուսումն ավարտելով՝ Կրեժման տպավորիչ եվրոպական կարիերա է սկսել դեռևս քրոջ նվագակցությամբ։ 16 տարեկանում հանդես է եկել Եվրոպայի այնպիսի քաղաքներում, ինչպիսիք են Հռոմը, Պրահան, Ջենովան, Փարիզը և Վենետիկը։ 1879 թվականի հուլիսի 1-ին, 16 տարեկանում, դարձել է Բենյամին Բիլզեի *Bilse'sche Kapelle*-ի կոնցերտմայստեր, նվագախումբը, որը հետագա տարիներին դարձել է Բեռլինի ֆիլհարմոնիկ նվագախումբ։

## Մահ
1881 թվականի հունիսի 6-ին Մայնի Ֆրանկֆուրտում կայացած հաջող համերգից հետո Կրեժմայի մոտ զարգացել է ականջի ներքին բորբոքում, որը վերածվել է մենինգիտի։ Ուշացած վիրահատությունից հետո նա այդպես էլ ուշքի չի եկել, մահանալով հունիսի 15-ին՝ 18 տարեկանում։

Ֆրանյո Կրեժմային բարձր են գնահատել Ջուզեպպե Վերդին, Անրի Վիյոտանը, Ֆերենց Լիստը, ում հետ նա մի ժամանակ նվագել է և որպես ջութակահար և հանդես եկել որպես կոմպոզիտոր։ Ֆրանյո Կրեժմայի ծնողների տանը բռնկված հրդեհը ոչնչացրել է նրա աշխատանքների մի մասը, ինչպես նաև անգին ջութակը, մեկ սիմֆոնիա, երեք նախերգանք, մի քանի երթեր և պարեր նվագախմբի համար, որոշ գործեր լարային քառյակի և որոշ ստեղծագործություններ ջութակի համար։

## Հիշատակ
Ֆրանյո Կրեժմայի անունով է կոչվում իր հայրենի Օսյեկի տարրական դպրոցը, ինչպես նաև Լարային նվագարանների երիտասարդ նվագողների միջազգային փառատոնը կոչվում է նրա անունով։

Կրեժմայի կյանքին է նվիրված խորվաթ գրող Ստեպան Տոմասի «Մարցիպանե ջութակահարը» վեպը (, 2004)։

## Նշանավոր գործեր
*Rêverie za violinu i veliki orkestar u As-duru* (1880)

## Ընտրված ձայնագրություններ
*Krezma - *Lieder* Natasa Antoniazzo, Mia Elezovic. Bella Musica 2021

## Ծանոթագրություններ

Կատեգորիա:Խորվաթ դասական երաժիշտներ
Կատեգորիա:Խորվաթ երաժիշտներ
Կատեգորիա:Խորվաթ կոմպոզիտորներ
Կատեգորիա:Խորվաթ ջութակահարներ
Մելիտա Նորվուդ

**Մելիտա Նորվուդ** (ծննդյան անունը՝ **Մելիտա Սիրնիս,** 1912 թվականի մարտի 25,  - 2005 թվականի հունիսի, Լոնդոն)՝ խորհրդային հետախուզության գործակալ, ով 40 տարի գաղտնի փաստաթղթեր է փոխանցել ԽՍՀՄ-ին, այդ թվում՝ կապված Մեծ Բրիտանիայի միջուկային ծրագրի հետ։ Բացահայտվել է 1992 թվականին խորհրդային փախստական Վասիլի Միտրոխինի արխիվի հրապարակումից հետո։

## Կենսագրություն
Լատվիայից արտագաղթածի դուստր։

1932 թվականից աշխատել է գունավոր մետաղների հետազոտությունների բրիտանական ասոցիացիայում (British NonFerrous Metals Research Association), որը կապված էր միջուկային հետազոտությունների հետ։ 24 տարեկանում միացել է Մեծ Բրիտանիայի Կոմկուսին։

1935 թվականին նա Էնդրյու Ռոթշտեյնի առաջարկությամբ հայտնվել է ՆԿՎԴ-ի տեսադաշտում, 1937 թվականից համագործակցել է խորհրդային հետախուզության հետ։ Զբաղվել է հետախուզական տվյալների փոխանցմամբ և հավաքագրմամբ։ ՊԱԿ-ում գտնվող նրա անձնական գործում նշվում էր, որ նա «կարգապահ և նվիրված գործակալ է, ով անում է իրենից կախված ամեն ինչ՝ սովետական հետախուզությանը օգնելու համար»։ Նա Մեծ Բրիտանիայում ՊԱԿ-ի կողմից ամենաշատ գնահատված գործակալն էր։

MI5-ում առաջին անգամ նրա վերաբերյալ կասկածներ առաջացել են 1945 թվականին, մինչև 1965 թվականը Մեծ Բրիտանիայի հատուկ ծառայությունները համոզված էին, որ նա ՊԱԿ-ի գործակալ է, բայց նրանք ապացույցներ չունեին մինչև 1992 թվականը, երբ Վասիլի Միտրոխինը փախավ Մեծ Բրիտանիա։

«Independent» թերթի տվյալներով՝ Նորվուդը 1937-1971 թվականներին տեղեկատվություն է փոխանցել ԽՍՀՄ-ին, նա եղել է գունավոր մետաղների հետազոտությունների բրիտանական ասոցիացիայի՝ միջուկային տեխնոլոգիաների վրա աշխատող ղեկավարի քարտուղարը։

1958 թվականին ՊԱԿ-ը նրան ցմահ կենսաթոշակ է սահմանել՝ ամսական 20 ֆունտ։ Թոշակի է անցել 1979 թվականից։ Կյանքի վերջին տարիներին ապրել է Բեքսլիխիտ արվարձանում։

Պարգևատրվել է Աշխատանքային կարմիր դրոշի շքանշանով (1958)։

1935 թվականից ամուսնացած է եղել Հիլարի Նորվուդի հետ (մահացել է 1986թ․)։ Ունեցել է դուստր։

«Ես արել եմ այն, ինչ արել եմ․ ոչ թե փողի համար, այլ կանխելու համար նոր համակարգի պարտությունը, որը թանկ է վճարել հասարակ մարդկանց մատչելի սննդով և տրանսպորտով, կրթությամբ և առողջապահությամբ ապահովելու համար ... Նմանատիպ հանգամանքներում հայտնվելով՝ ես նորից նույն կերպ կվարվեի»։

## Կինոմարմնավորումներ

* 2018 թվականին ռեժիսոր Թրևոր Նանը նկարահանել է «Ծածկագիր «Կարմիր»» ֆիլմը, որը հիմնված է Մելիտա Նորվուդի կյանքի իրադարձությունների վրա։ Ֆիլմում Մելիտային մարմնավորում են Ջուդի Դենչը (ավագ տարիք) և Սոֆի ՔուՔսոնը (երիտասարդ տարիք), գլխավոր հերոսուհու անունը փոխվել է Ջոան Սթենլիի։

## Ծանոթագրություններ

## Արտաքին հղումներ
* 
* Памяти Мелиты Норвуд 
 
Կատեգորիա:Կարմիր դրոշի շքանշանի ասպետներ
Կատեգորիա:Խորհրդային հետախույզներ
Կատեգորիա:ԽՍՀՄ ՊԱԿ սպաներ
Կատեգորիա:Բրիտանացի երկարակյացներ
Իվան Ռաշևսկի

**Իվան Գրիգորևիչ Ռաշևսկի** (, ), ուկրաինացի նկարիչ, քանդակագործ, քննադատ և արվեստաբան։ Չեռնիգովի Վասիլի Տարնովսկու անվան ուկրաինական հնությունների թանգարանի տնօրեն, Չեռնիգովի հանրային գրադարանի հիմնադիրներից մեկը, Չեռնիգովում Տարաս Շևչենկոյի առաջին հուշարձանի տեղադրման լոբբիստը։

## Կենսագրություն
Ծնվել է 1849 թվականի հունվարի 27-ին Չուգուևում, ժամանակակից Խարկովի մարզում։ Քանի որ Ռաշևսկիների ընտանիքը կալվածք ուներ Չեռնիգովի մարզի Վելիկիե Օսնյակի գյուղում, նկարչի կյանքի մեծ մասը կապված է Կազակական հետմանության հետ։

1873 թվականին, ավարտելով Կիևի Սուրբ Վլադիմիրի համալսարանի իրավաբանական ֆակուլտետը, ընդունվել է Կայսերական արվեստի ակադեմիա՝ որպես ազատ ուսանող։ Նրա ուսուցիչը՝ Լև Լագորիոն, մասնագիտությամբ բնանկարիչ էր։ Միաժամանակ Ռաշևսկին այցելել է Փարիզ։ 1875 թվականին թողել է ակադեմիան և վերադարձել Ուկրաինա՝ Չեռնիգով։

1876-1879 թվականներին եղել է Չեռնիգովյան Զեմստվոյի խորհրդի անդամ, ինչպես նաև աշխատել է որպես խաղաղության դատավոր։ Ակտիվորեն մասնակցել է բազմաթիվ ցուցահանդեսների Կիևում, Սանկտ Պետերբուրգում, Չեռնիգովում։ Զբաղվել է հավաքագրմամբ։ Նրա հավաքածուն ներառել է, մասնավորապես, Իլյա Ռեպինի, Վասիլի Սուրիկովի, Միխայիլ Ժուկի կտավները, ինչպես նաև սպասք և ասեղնագործություն։ 1908 թվականին Ռաշևսկին արձակուրդ է գնացել արտասահման և նկարահանել է իր ճանապարհը Սև ծովից դեպի Հունաստան ուղևորության ընթացքում ստեղծված նկարներում՝ «Բոսֆոր» (1908), «Սոկրատեսի բանտը» (1908) և այլն։

1912 թվականին դարձել է Չեռնիգովի Վ. Տարնովսկու ուկրաինական հնությունների թանգարանի կուրատորը, այնուհետև՝ տնօրենը։

Կյանքի վերջին տարիները նվիրել է Չեռնիգովի համար Տարաս Շևչենկոյի հուշարձանի հաստատված նախագծի վրա աշխատելուն։

Մահացել է 1921 թվականի հուլիսի 20-ի լույս 21-ի գիշերը, թաղվել է Համբարձման եկեղեցու գերեզմանատանը։

## Ստեղծագործական ժառանգություն
Ուկրաինայի գեղարվեստի ակադեմիայի կողմից ներկայացված Իվան Գրիգորիևիչ Ռաշևսկու ստեղծագործությունների կատալոգում նշված է ավելի քան 170 միավոր։ Հայրենական մեծ պատերազմի տարիներին Ռաշևսկու շատ գործեր կորել են, ներկայումս հայտնի է մոտ 40 գործ, որոնք պահվում են Ուկրաինայի արվեստի ազգային թանգարանում, Տարաս Շևչենկոյի անվան ազգային թանգարանում, ինչպես նաև Չեռնիգովի թանգարաններում և մասնավոր հավաքածուներում։

Ռաշևսկու հայտնի նկարներից են «Դեսնայի երկայնքով» (1889), «Դեսնա», «Քննության համար», «Լճակ պարտեզում» (1892), «Գյուղի տանը», «Սպասայի վրա» ( 1900)», քանդակներից են՝ «Երաժիշտ Դլուսսկի դիմաքանդակը» (1889), «Պոպրիշչին» (1892), Տարաս Շևչենկոյի հուշարձանի նախագծեր (1921)։

## Հիշատակ
* 2016 թվականին Իվան Ռաշևսկու անունով Չեռնիգովում փողոց է անվանակոչվել։

## Ծանոթագրություններ

## Գրականություն
* Рашевський Іван // Енциклопедія українознавства (укр.) / В. Кубійович. — Париж; Нью-Йорк: Молоде Життя, 1954—1989. — Т. 7. — С. 2472.
* Рашевський Іван Григорович // Украинская советская энциклопедия: в 12 томах = Українська радянська енциклопедія (укр.) / За ред. М. Бажана. — 2-ге вид. — К.: Гол. редакція УРЕ, 1974—1985. — Т. 9. — С. 294.
* 
* 
* 

## Արտաքին հղումներ
* Рашевський Іван Григорович
* Життя і творчість Івана Рашевського
* Іван Рашевський&nbsp;— співець Чернігівського краю 

Կատեգորիա:Ուկրաինայի քանդակագործներ
Կատեգորիա:Ուկրաինացի նկարիչներ
Լեոնիդ Կանտեր

**Լեոնիդ Վիլենովիչ Կանտեր** (, ), ուկրաինացի վավերագրող կինոռեժիսոր, պրոդյուսեր, հեռուստալրագրող և գրող։ Ուկրաինայի արևելքում զինված հակամարտությունների մասին մի քանի վավերագրական ֆիլմերի հեղինակ, այդ թվում՝ «Առասպել» վավերագրական ֆիլմի համահեղինակ։

## Կենսագրություն
Լեոնիդ Կանտերը ծնվել է 1981 թվականի հուլիսի 27-ին, Կիևում, որտեղ անցել է նրա մանկությունն ու պատանեկությունը։ 1998 թվականին ավարտել է Կիևի թիվ 145 բնագիտական ​​լիցեյը։ 2002 թվականին ավարտել է Կիևի Ի. Կ.Կարպենկո-Կարիի անվան թատրոնի, կինոյի և հեռուստատեսության ազգային համալսարանը։ 1999 թվականից աշխատել է ուկրաինական հեռուստատեսությունում։

2003 թվականին նա հիմնել է իր առաջին կինոստուդիան՝ «ЛизардФилмс»-ը, որը թողարկել է ավելի քան 50 կարճամետրաժ և մի քանի լիամետրաժ վավերագրական ֆիլմեր։ 2004-2007 թվականներին դասավանդել է Կիևի թատրոնի, կինոյի և հեռուստատեսության ազգային համալսարանում։ 2007 թվականին հիմնադրել է «Խուտոր Օբիրկի» արվեստագետների միությունը։

2010-ականներին հանդես է եկել Օբիրոկի մարզում արգելոց ստեղծելու օգտին, սակայն ապարդյուն։

Ակտիվորեն աջակցել է Եվրամայդանին։ 2014 թվականի մարտին այցելել է Ռուսաստանին բռնակցված Ղրիմ։

2018 թվականի հունիսի 4-ին տեղական ժամանակով ժամը 22:00-ի սահմաններում Ուկրաինայի Չեռնիգովի մարզի Օբիրկի գյուղում նրան մահացած են գտել գլխի շրջանում հրազենային վնասվածքով։ Նախնական վարկածով՝ նա ինքնասպան է եղել, ինքնասպանության գրություն է թողել, որի բովանդակությունը չի բացահայտվել։

Ամուսնալուծված էր, ուներ երեք երեխա։

## Ֆիլմագրություն
* 2001 - «Մարդն առանց գլխարկի» - ռեժիսոր
* 2002 - «Տոնածառ» - ռեժիսոր
* 2003 - «Գաղափարներ» - ռեժիսոր
* 2003 - «Զայրույթ» - ռեժիսոր
* 2006 - «Աթոռով Հիմալայներում» (երեք մաս) - պրոդյուսեր, սցենարիստ
* 2014 - «Պատերազմ քո հաշվին» (Ի. Յասնիի հետ համատեղ) - ռեժիսոր
* 2015 - «Աստծո միության կամավորները» (Ի. Յասնիի հետ համատեղ) - ռեժիսոր
* 2018 - «Առասպել» (Ի. Յասնիի հետ համատեղ) - ռեժիսոր

## Ծանոթագրություններ

Կատեգորիա:Ինքնասպաններ
Կատեգորիա:Ուկրաինացի գրողներ
Կատեգորիա:Ուկրաինացի լրագրողներ
Կատեգորիա:Ուկրաինացի կինոռեժիսորներ
Կատեգորիա:Ուկրաինացի պրոդյուսերներ
Կատեգորիա:Ուկրաինացի ռեժիսորներ
Միխայլո Ռոմանչուկ

**Միխայլո Միխայլովիչ Ռոմանչուկ**  . ), ուկրաինացի ազատ ոճային լողորդ մարզիկ, ով մրցում է լողավազանում և բաց ջրում։ Ամուսնացած է ուկրաինացի մարզուհի Մարինա Բեխի հետ։

Մասնակցել է 2016 և 2020 թվականների ամառային օլիմպիական խաղերին, Տոկիոյում 2020 թվականին նվաճել երկու մեդալ. արծաթե՝ 1500 մ և բրոնզե՝ 800 մ մրցատարածությունում։

Նա չորս մեդալ է նվաճել լողի աշխարհի առաջնություններում 2017- ից 2022 թվականներին և երկու մեդալ ՝ կարճ ջրավազանում լողի աշխարհի առաջնություններում 2018 և 2021 թվականներին։

Բացի այդ, ութ մեդալ է նվաճել լողի Եվրոպայի առաջնություններում 2016- ից 2022 թվականներին, և երեք մեդալ՝ կարճ ջրավազանում լողի Եվրոպայի առաջնություններում ՝ 2017 և 2023 թվականներին։

Սահմանել է օլիմպիական խաղերի, աշխարհի, Եվրոպայի, Ուկրաինայի մի շարք ռեկորդներ։

## Միջազգային նվաճումներ

## Կառավարական պարգևներ
* Ուկրաինայի «Վաստակի համար» II աստիճանի շքանշան (2021)
* Ուկրաինայի «Վաստակի համար» III աստիճանի շքանշան (2019)

## Ծանոթագրություններ
 

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Բնօրինակում անաղբյուր հոդվածներ
Կատեգորիա:Ուկրաինացի լողորդներ
Ամասիայի պաշարում

**Ամասիայի պաշարում** (մոտավորապես մ.թ.ա. 72-70 թվականներ), Միհրդատյան երրորդ պատերազմի ընթացքում հռոմեական զորքերի կողմից Պոնտոսի Ամասիա քաղաքի պաշարումը։

Երրորդ Միհրդատյան պատերազմի սկզբում պոնտացի ժողովուրդը պարտություն կրեց և ստիպված եղավ հետ նահանջել դեպի Պոնտոս։ Միհրդատ VI-ի բանակը Կաբիրի մոտ կրեց իր հերթական պարտությունը, իսկ ինքը՝ Միհրդատը, ապաստան գտավ իր փեսայի՝ հայոց թագավոր Տիգրանի մոտ։ Միևնույն ժամանակ, հռոմեական զորքերը Լուկուլլոսի հրամանատարությամբ սկսեցին պոնտական բազմաթիվ քաղաքների և բերդերի պաշարումը, որը շարունակվեց մ.թ.ա. 71-ից մինչև 70 թվականները։

Ամասիան եղել է պոնտական թագավորության մայրաքաղաքը։ Քաղաքը գտնվում էր խորը կիրճում, որտեղով հոսում էր Իրիդ գետը։ Բերդը գտնվում էր բարձր ժայռի վրա, որի ներսում եղել են ստորգետնյա ջրանցքներով երկու ջրամբարներ, որոնք կապված էին թե՛ գետին, թե՛ բերդին։ Այս ձևով, ամրոցը գերազանց էր պաշտպանության համար։ Ամասիայի պաշարման մանրամասները հայտնի չեն, բայց ի վերջո հռոմեացիները գրավել են ամրոցը։ Հարյուրամյակներ անց շրջակա տարածքում մնացին «Միհրդատյան պատերազմի հետևանքով ավերված ամրություններ և շատ լքված հողեր»։ Մեմնոնի խոսքերով, Ամասիան Պոնտիոսի մյուս քաղաքներից և ամրոցներից ավելի երկար է դիմակայել։

## Ծանոթագրություններ

## Գրականություն
* 

Կատեգորիա:Ամասիայի մարզ
Կատեգորիա:Հռոմի հանրապետության ճակատամարտեր
Կատեգորիա:Ճակատամարտեր այբբենական կարգով
Կատեգորիա:Միհրդատյան պատերազմներ
Կատեգորիա:Պաշարումներ
Էսլամաբադ-է Ղարբ

**Էսլամաբադ-է Ղարբ** (), քաղաք Իրանի արևմուտքում՝ Քերմանշահ օսթանում (նահանգում), Էսլամաբադ-է Ղարբ շահրեստանի վարչական կենտրոնը։ Բնակչությունը վերջին մարդահամարի տվյալներով կազմում էր ։

Գտնվում է Քերմանշահ օսթանի հարավային մասում` Քերմանշահ քաղաքից մոտ 50 կմ հարավ-արևմուտք։ Տեղադրված է Զագրոսի լեռնային համակարգի արևմտյան ճյուղավորումների շրջանում, բարձրությունը ծովի մակարդակից կազմում է 1335 մ։

## Բնակչություն
Բնակչությունը 2016 թվականի մարդահամարի տվյալներով կազմում էր 90 559 մարդ, որոնք կազմում էին 26 503 տնտեսություն։ Էսլամաբադ-է Ղարբը բնակչությամբ Քերմանշահ օսթանի երկրորդ ամենախոշոր քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Հիմնական բնակիչները քրդերենի տարբեր բարբառներով խոսող քրդերն են։

## Ծանոթագրություններ

Կատեգորիա:Իրանի քաղաքներ
Օլեգ Գոնչարենկո

**Օլեգ Գեորգիի Գոնչարենկո** ( ռուս. *Олег Георгиевич Гончаренко*. ), ուկրաինացի խորհրդային չմշկավազորդ, աշխարհի եռակի, Եվրոպայի ու ԽՍՀՄ-ի կրկնակի չեմպիոն, բազմակի փոխչեմպիոն, օլիմպիական խաղերի կրկնակի բրոնզե մեդալակակիր։

## Կարիերա
Օլեգ Գոնչարենկոն միջազգային մրցասպարեզում առաջին անգամ հանդես է եկել 1953 թվականին՝ մասնակցելով Ֆինլանդիայի մայրաքաղաք Հելսինկիում անցկացված աշխարհի առաջնությանը և դարձել է խորհրդային առաջին չմշկորդը, ով կարողացել է նվաճել չմշկավազքի դասական բազմամարտի աշխարհի չեմպիոնի տիտղոսը։ Մարզական այդ հաջողությունը նա կրկնել է 1956 և 1958 թվականներին՝ այդպիսով այդ մրցաձևում դառնալով աշխարհի եռակի չեմպիոն։ Բացի այդ, 1956 թվականին Իտալիայի Կորտինա դ'Ամպեցո քաղաքում կայացած ձմեռային օլիմպիական խաղերում  նա բրոնզե մեդալներ է նվաճել 5 000 մետր և 10 000 մետր չմշկավազքի մրցումներում։։

## Պատիվներ
Օլեգ Գոնչարենկոն եղել է խորհրդային պատվիրակության դրոշակակիրը 1956 թվականի օլիմպիական խաղերի բացման արարողության ժամանակ։ Նրան շնորհվել է խորհրդային կառավարական ամենաբարձր պարգևներից մեկը՝ Լենինի շքանշան, ինչպես նաև Նորվեգիայի մայրաքաղաք Օսլոյի և ամերիկյան Դենվերի պատվավոր քաղաքացու կոչում։

## Մարզական նվաճումներ

## Անձնական ռեկորդներ

## Ծանոթագրություններ

Կատեգորիա:Աշխարհի չեմպիոններ
Կատեգորիա:Լենինի շքանշանի ասպետներ
Կատեգորիա:ԽՄԿԿ անդամներ
Կատեգորիա:ԽՍՀՄ չեմպիոններ
Կատեգորիա:ԽՍՀՄ սպորտի վաստակավոր վարպետներ
Կատեգորիա:Խարկով քաղաքում ծնվածներ
Կատեգորիա:Կունցևոյի գերեզմանատանը թաղվածներ
Կատեգորիա:Մարզիկներ այբբենական կարգով
Կատեգորիա:Մոսկվա քաղաքում մահացածներ
Կատեգորիա:Օլիմպիական մեդալակիրներ
Օֆելյա Ռոդրիգես Ակոստա

**Օֆելյա Ռոդրիգես Ակոստա** (, ), կուբացի գրող, լրագրող և արմատական ​​ֆեմինիստ։ Գրել է ֆեմինիստական ​​տարեգրություններ, պատմվածքներ, էսսեներ, վեպեր և պիեսներ։ Իր աշխատություններում նա անդրադարձել է սոցիալական խնդիրներին և կրքոտ պաշտպանել կանանց իրավունքները։ Համարվում է Կուբայի ամենահայտնի սոցիալական բարեփոխիչներից մեկը։

## Կենսագրություն
Ռոդրիգեսի հայրը եղել է գրող և մտավորական։ Օֆելյա Ռոդրիգեսը սովորել է Հավանայի ինստիտուտում, իսկ հետո կրթաթոշակ է ստացել Եվրոպայում և Մեքսիկայում սովորելու համար։ 12 տարեկանում Ռոդրիգեսը գրել է *Evocaciones* վեպը, որը լույս է տեսել 1922 թվականին։

Ռոդրիգեսը 1920-ականների և 1930-ականների կուբացի ամենաբեղմնավոր հեղինակներից էր։ Նա հրատարակել է վեպեր, պատմվածքներ, պիեսներ և բազմաթիվ հոդվածներ ամսագրերում։ Մարիբլանկա Սաբաս Ալոմայի հետ միասին Ռոդրիգեսը դարձավ ամենաազդեցիկ գրողներից մեկը, որն ուշադրություն հրավիրեց Կուբայի ֆեմինիստական ​​շարժմանը 20-րդ դարի առաջին կեսին։ Այս ժամանակահատվածում Ռոդրիգեսը վարում էր ակտիվ քաղաքական կյանք և գրում էր *«Bohemia»* համար (1929–32)՝ «զարգացնելով արմատական ​​հոգեբանական մարտահրավերներ կուբացի կանանց կողմից սահմանված վարքագծի համար»։ Նա նաև ղեկավարել է իր հիմնադրած *Espartana* (1927) ամսագիրը։

Ռոդրիգեսի *«La Vida Manda»* (1927) վեպը, իր հուզիչ բովանդակությամբ, առաջացրեց հասարակության վրդովմունքը և համարվեց նրա ստեղծագործություններից ամենավիճահարույցը։ «Երջանիկ ցեղատեսակը» (1929) վեպում նա շոշափել է լեսբիականության թեման։

Ռոդրիգեսը կարծում էր, որ կանայք պետք է ազատագրվեն՝ վայելելով ազատ սերը և մերժելով հասարակության կրոնական, սոցիալական և սեռական սահմանափակումները։ Նա զգում էր, որ կանայք կշարունակեն կախվածություն ունենալ տղամարդկանցից, քանի դեռ իրենց ազատագրմանը ձեռնամուխ չեն եղել։

Ռոդրիգեսը գրադարանավար էր մի խումբ կին մտավորականների համար, որոնք կոչվում էին *Կուբայի կանանց ակումբ*։ Նա նաև անդամակցում էր Կանանց արհմիությանը։

Ռոդրիգեսն ապրել է Եվրոպայում 1935–1939 թվականներին, բայց ի վերջո հաստատվել է Մեքսիկայում։ Նրա մահվան հանգամանքները միանշանակ պարզված չեն։
Ըստ մի զեկույցի՝ նա հոգեկան խանգարում է ունեցել, բուժվել է հոգեբուժարանում և մահացել մեքսիկական հոգեբուժարաններից մեկում, մինչդեռ մեկ այլ վարկածով՝ նա մահացել է Հավանայի Սանտովենիա ծերանոցում։

## Ծանոթագրություններ

## Արտաքին հղումներ
* Пирес Ной, Бенито Хусто. Романы Офелии Родригес-Акоста и феминистское направление в кубинской литературе (Диссертация, 1984)

Կատեգորիա:20-րդ դարի լրագրողներ
Կատեգորիա:20-րդ դարի կին գրողներ
Կատեգորիա:20-րդ դարի վիպասաններ
Կատեգորիա:Կուբացի կին լրագրողներ
Կատեգորիա:Կուբացի կին վիպասաններ
Կատեգորիա:Կուբացի ֆեմինիստներ
Աշուն (բանաստեղծություն, Տերյան)

**«Աշուն»**, հայ բանաստեղծ Վահան Տերյանի բանաստեղծություններից։

## Պատմություն
«*Աշուն*» բանաստեղծությունը հեղինակը գրել է 1906-1907 թվականներին։ Առաջին անգամ տպագրվել է 1908 թվականին Ասստրախանում լույս տեսնող «Լրաբեր» ամսագրում (№ 5, մայիսի 25)։

«Մթնշաղի անուրջներ» ժողովածուի մաս է կազմում։

## Տարբերություններ
#### «Լրաբերում»․

#### «Մթնշաղի անուրջներում»․

## Ծանոթագրություններ

Կատեգորիա:1906 գրականությունում
Կատեգորիա:1907 գրականությունում
Կատեգորիա:Վահան Տերյանի բանաստեղծություններ
Հարավային Ամերիկայի հայրապետական պատվիրակություն

**Հարավային Ամերիկայի հայրապետական պատվիրակություն**, Մայր Աթոռ Սուրբ Էջմիածնի նախկինում գոյություն ունեցած պատվիրակություն, որը կազմավորվել է 1938 թվականին, Ամենայն Հայոց Կաթողիկոս Խորեն Ա-ի կոնդակով։ Հայրապետական պատվիրակներ են եղել Գարեգին արքեպիսկոպոս Խաչատուրյանը (1938-51), Սիոն արքեպիսկոպոս Մանուկյանը (1952-1957), Բաբկեն արքեպիսկոպոս Ապատյանը (1959-1978), Արգենտինայի Կորդովա քաղաքի հոգևոր հովիվ Տաթև ծայրագույն վարդապետ Ղարիբյանը (1978-1983)։

## Պատմություն
Հարավային Ամերիկա մայրցամաքում հայերի առաջին խմբերը հաստատվել են դեռ 19-րդ դարում, իսկ Բրազիլիայի, Արգենտինայի և Ուրուգվայի համայնքները ստվարացել են հիմնականում հայոց ցեղասպանության արդյունքում և Կիլիկիայի հայկական հանրապետության անկումից հետո։

Ամերիկահայոց թեմի (հետագայում՝ ԱՄՆ-ի հայոց արևելյան թեմ) առաջնորդ Ղևոնդ Դուրյանի սպանությունից հետո Ամերիկայի Հայ Առաքելական եկեղեցու հավատացյալները բաժանվեցին այն ժամանակ Խորհրդային Հայաստանի տարածքում գտնվող Ամենայն Հայոց Կաթողիկոսության (Մայր Աթոռ Սուրբ Էջմիածնի) և Լիբանանում գտնվող Կիլիկիայի կաթողիկոսության (Մեծի Տանն Կիլիկիո Կաթողիկոսություն) հետ կապված եկեղեցիների միջև։ Դրանից որոշ ժամանակ անց որոշվում է հիմնադրել Հարավային Ամերիկայի հայկական պատվիրակությունը, որի մեջ ներառվում են ոչ միայն Բրազիլիայի, Արգենտինայի և Ուրուգվայի, այլև հետագայում Չիլիի հայ առաքելական համայնքները և 1920-30-ական թվականներին հիմնված եկեղեցիները՝ իրենց կից հոգևոր-մշակութային կառույցներով։ Բուենոս Այրեսը դառնում է կենտրոն, սուրբ Գրիգոր Լուսավորիչ տաճարն՝ առաջնորդանիստ։ Նոր թափ է ստանում եկեղեցաշինությունը, որը կանգ է առնում երկրորդ աշխարհամարտի տարիներին։ Հայրենիք-սփյուռք կապերի ամրապնդման արդյունքում նորակառույց կրոնական շինությունները վերջնական տեսք էին ստանում Էջմիածնի կաթողիկոսի օրհնությամբ. Ուրուգվայում կառուցված Սուրբ Ներսես Շնորհալի եկեղեցու ճարտարապետական հատակագծումը հանձնվում է Ռաֆայել Իսրայելյանին։

1983 թվականին Ամենայն հայոց կաթողիկոս Վազզեն Ա-ի կոնդակով Հարավային Ամերիկայի հայրապետական պատվիրակությունը բաժանվել է երեք առանձին՝ Արգենտինայի և Չիլիի, Ուրուգվայի, Բրազիլիայի թեմերի։ Վերջին պատվիրակ Տաթև ծայրագույն վարդապետ Ղարիբյանը դարձել է Բրազիլիայի թեմի առաջնորդ և պաշտոնավարել է մինչև կյանքի վերջ։

## Տես նաև
* Հնդկաստանի և Ծայրագույն Արևելքի հայրապետական պատվիրակություն

## Ծանոթագրություններ

Կատեգորիա:Հարավային Ամերիկայի հայրապետական պատվիրակություն